b'\n_START_ARTICLE_\nMustan jumalan suudelma\n_START_SECTION_\nVastaanotto\n_START_PARAGRAPH_\nAnssi Makkonen kirjoitti T\xc3\xa4htivaeltajan arvostelussa, ett\xc3\xa4 viimeinen suomennettu Conan-novelli \xe2\x80\x9dMusta muukalainen\xe2\x80\x9d ei ole parasta Robert E. Howardia. Viel\xc3\xa4 huonompia ovat kuitenkin kokoelmaan valitut Henry Kuttnerin ja Manly Wade Wellmanin kliseiset tuotokset. Clark Ashton Smithin humoristinen tarina on hieman parempi. C. L. Moore saa kiitosta selke\xc3\xa4sti erilaisesta novellistaan, jossa Joiryn Jirel kulkee abstraktin ja kiintoisan helvetin l\xc3\xa4pi. _NEWLINE_Vesa Lehtinen sanoo Aikakoneen verkkosivuilla julkaistussa arvostelussa, ett\xc3\xa4 \xe2\x80\x9dn\xc3\xa4it\xc3\xa4 sepustuksia en ainakaan min\xc3\xa4 olisi kaivannut\xe2\x80\x9d. H\xc3\xa4nest\xc3\xa4 aiemmat Sadelehdon toimittamat antologiat tarjoilivat laadukkaita novelleja, mutta nyt ne vaikuttavat loppuneen ja Sadelehto kaapii jo tynnyrin pohjia. Erityisesti t\xc3\xa4m\xc3\xa4 n\xc3\xa4kyy Howardin \xe2\x80\x9dMustassa muukalaisessa\xe2\x80\x9d. Lehtisen mielest\xc3\xa4 Kuttnerin \xe2\x80\x9dUkkosta aamunkoitossa\xe2\x80\x9d on kokoelman ainoa tarina, jossa ylip\xc3\xa4\xc3\xa4t\xc3\xa4\xc3\xa4n on juoni, mutta toisaalta henkil\xc3\xb6hahmot ovat jopa ohuempia kuin muissa novelleissa. Lehtinen arvioi miekka ja magia -kirjallisuuden yst\xc3\xa4vien pit\xc3\xa4v\xc3\xa4n kokoelmasta, mutta muiden ei kannata vaivautua lukemaan sit\xc3\xa4.'